ཀྲུང་དབྱང་ཏང་གི་སློབ་གྲྭའི་རྒྱལ་སྤྱིའི་འཐབ་ཇུས་ཞིབ་འཇུག་ཁང་གི་ཡོན་ཀྲང་གཞོན་པ་ཀྲོའུ་ཐན་ཡུང་གིས་རང་རྒྱལ་བཟོ་སྐྲུན་རྒྱལ་ཁབ་ཆེ་མོར་གྱུར་ནས་བཟོ་སྐྲུན་གྱི་སྟོབས་ལྡན་རྒྱལ་ཁབ་ཕྱོགས་སུ་སྐྱོད་བཞིན་ཡོད་པས་ཐོན་སྐྱེད་ཀྱི་ནུས་པ་རྗེས་ལུས་ཐེབས་ཡོད་ཅེས་བཤད་ན་དོན་དངོས་དང་མི་འཚམ་པ་ཞིག་རེད།ཕྱོགས་གཞན་ཞིག་ནས་བཤད་ན།མི་དམངས་མང་ཚོགས་ལ་དོ་མི་སྙོམས་མེད་པ་དང་ཆ་མི་ཚང་བའི་གནད་དོན་འཕྲད་ཡོད།དོ་མི་སྙོམས་གཙོ་བོ་ནི་གྲོང་ཁྱེར་དང་གྲོང་གསེབ་ཀྱི་ཡོང་འབབ་དོ་མི་སྙོམས་པ་དང་ས་ཁུལ་དབར་དོ་མི་སྙོམས་པ་དེ་ཡིན།སྤྱི་ཚོགས་ཀྱི་འགལ་ཟླ་གཙོ་བོར་འགྱུར་ལྡོག་འགྲོ་བ་དེས་ང་ཚོར་གྲོང་མིའི་ཡོང་འབབ་ཀྱི་ཧེ་བག་རིམ་བཞིན་ཆུང་དུ་གཏོང་བ་དང་སྤྱི་ཚོགས་ཀྱི་ཞབས་ཞུ་དོ་སྙོམ་ཅན་མངོན་འགྱུར་དང་ལྷག་པར་དུ་ས་ཁུལ་དབར་མཐུན་སྦྱོར་ངང་མཉམ་དུ་འཕེལ་རྒྱས་གཏོང་དགོས་པའི་བླང་བྱ་བཏོན་ཡོད་པའི་ངོས་འཛིན་བྱས།